เคยสงสัยตัวเองเหมือนกันว่าถ้าไม่มี Voucher จากวงใน (ใบนี้ใบสุดท้ายจริงๆ แล้วครับ) ก็คงไม่นำพามากิน Cake Shop ร้านนี้เป็นครั้งที่ 3 ใช่หรือไม่ คำตอบคงเป็นว่า ก็จริงครับ แต่มันทำให้ความรู้สึกของลูกค้าจากที่ลังเลว่าจะทานหรือไม่ทานร้านนี้ เพราะมันดูเว่อร์เกินไป กลายเป็นรู้สึกว่าจริงๆ แล้ว ก็ไม่กลัวที่จะกลับมาทานอีก เพราะรสชาติ บรรยากาศ (คงเป็นเพราะอยู่ใน Gaysorn ด้วย) และบริการ มันก็คุ้มค่ากับเงินที่เสียไปจริงๆ ถึงจะต้องจ่ายเฉลี่ยคนละ 200-300 บาท (เมื่อเทียบกับร้าน Patisserie แพงๆ แบบ Fauchon ก็ถือว่าร้านนี้คุ้มนะครับ) ขอบคุณ Wongnai สำหรับ Voucher ดีๆ ที่สรรหามาให้พวกเรามาโดยตลอดนะค้าบ วันนี้ 2 คน ตกคนละ 300.- พอใช้ Voucher เหลือคนละ 150.- 

[ที่ตั้งร้าน]
อยู่ชั้น G ของห้างเกษรพลาซ่า ใกล้ๆ ร้าน Emporio Armani

[เมนูที่สั่ง]
- Caramel Nougat Éclair [130.-] เอแคลเนื้อนุ่มๆ เคลือบด้านบนด้วยคาราเมลหอมหวาน ไส้คาราเมลด้านในก็อร่อย แปลกที่เหมือนจะดูธรรมดาๆ แต่โดยรวมแล้วชอบมากกว่า Black Forest ครับ

- Black Forest [135.-] ดูจากวิธีการนำเสนอแล้ว สวยแล้วก็น่าทานดีครับ ช็อคโกแลตเมนูนี้ ยังเข้มข้นไม่ถึงใจผม แต่เข้าใจว่าร้านอยากให้ช็อคโกแลตเบาลงเลยไม่ทำเป็นเนื้อเค้กหนักๆ แต่ทำเป็นมูสนุ่มๆ ให้พอดีกับรสชาติเปรี้ยวอ่อนๆ ของไส้ในที่เป็นแนวเบอร์รี่-เชอร์รี่ 

- Mariage Freres Teas: Darjeeling Master TGFOP [280.-] จริงๆ แล้ว Darjeeling เป็นเมืองหนึ่งของประเทศอินเดียที่ขึ้นชื่อเรื่องชา ปกติจะเป็นแบบ Black Tea และจะออกหอมแบบผลไม้ ดอกไม้ ออกฝาดนิดๆ ชอบครับ จริงๆ แล้ว ชาร้านนี้ผมชอบทุกตัวเลย